**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 02.08.2023, ora 08.00 – 03.08.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 03.08.2023, ora 07.00**

**RÂURI**

**Debitele au fost în general în scădere**, exceptând râurile din bazinele: Bârzava, Moravița, Caraş, Nera, Cerna, Olt, Vedea, Bârlad, Prut, bazinul inferior al Jiului, bazinele mijlocii şi inferioare ale Argeşului şi Ialomiței, unde au fost staționare.

Pe râurile din bazinul mijlociu al Oltului, bazinele superioare ale Argeşului, Ialomiței şi Buzăului, precum şi pe cele din Dobrogea, debitele au fost în creştere datorită precipiațiilor prognozate şi propagării.

Sunt posibile de asemenea creşteri de niveluri şi debite şi pe alte râuri din nordul şi centrul țării, precum şi pe cele din zonele de deal şi munte ca urmare a precipitațiilor în curs şi a celor prognozate.

În interval s-au emis patru **atenționări hidrologice** pentru fenomene imediate.

A fost în vigoare până pe data de 02.08.2023, la ora 24:00, ATENȚIONAREA HIDROLOGICĂ nr. 102 din 02.08.2023.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fiîn** **general în scădere**, exceptând râurile din bazinele hidrografice: Vedea, Bârlad, Prut, unde vor fi staționare.

Pe râurile din bazinele Argeş, Ialomița, Buzău şi pe cele din bazinul mijlociu şi inferior al Oltului râurile vor fi în creştere prin propagare.

Sunt posibile creşteri uşoare de niveluri şi debite pe unele râuri din zonele de deal şi munte ca urmare a precipitațiilor prognozate.

**Nivelurile** pe râuri la stațiile hidrometrice **se vor situa sub** **COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 02-03.08.2023 **a fost** î**n scădere, având valoarea de** **3800 m3/s**, sub media multianuală a lunii **august (4300 m3/s).**

În aval de Porţile de Fier debitele au fost în creștere pe sectorul sectorul Gruia-Galați și staționare pe sectorul Isaccea-Tulcea.

**Debitul la intrarea în ţară** (secţiunea Baziaş) **va fi staționar (3800 m3/s).**

În aval de Porțile de Fier debitele vor fi în scădere pe sectorul Gruia-Calafat și în creștere pe sectorul Bechet-Tulcea.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 20 mc/s;

-r. Dâmbovița: ac. Văcărești: 8 mc/s;

-CA2: 0,7 mc/s;

-Der. Mircea Vodă: 1.2 mc/s.

**A.B.A. Dobrogea-Litoral**

Având în vedere prevederile Planului de restricții și folosire a apelor în perioadele deficitare pentru B.H. Dunăre 2021-2025, va aducem la cunostință următoarele:

-datorită scăderii semnificative în ultima perioadă a nivelului, respectiv a debitului fluviului Dunărea – Braț Măcin pe sectorul Dăeni - Măcin - Smârdan, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025, în acest sens se instituie faza de atenționare/ avertizare.

**A.B.A. Buzău-Ialomiţa**

Datorita scăderii debitului fluviului Dunărea din ultima perioadă, precum și a prognozei hidrologice a debitelor medii zilnice, începând cu data de 24.07.2023 s-a trecut la aplicarea fazei de atenționare/ avertizare pentru sectorul 6.1 Chiciu-Vadu Oii și sectorul 6. Chiciu-Vadu Oii (amonte Chiciu). Începând cu data de 25.07.2023 s-a trecut la aplicarea fazei de atenționare/avertizare pentru sectorul 5.2 Braț Măcin – PH Smârdan.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei II de aplicare a restricțiilor.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

-treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**A.B.A. Crişuri**

Debitul râului Barcău în secțiunea Nușfalău este 0.516 mc/s.

Debitul râului Crișul Alb în secțiunea Crișcior este 0.652 mc/s.

**2.** **Situaţia meteorologică în intervalul 02.08.2023, ora 09.00 –03.08.2023, ora 06.00**

**Administraţia Naţională de Meteorologie (A.N.M.) a emis în data de 02.08.2023, la ora 10:00, atenţionarea meteorologică nr. 103, astfel:**

**MESAJ 1: COD GALBEN în intervalul 02.08.2023, orele 12:00-20:00, vizând instabilitate atmosferică: „**în intervalul menționat, local în Dobrogea, precum și în nordul și estul Munteniei vor fi perioade cu instabilitate atmosferică, ce se va manifesta prin intensificări ale vântului (rafale de 55...75 km/h), vijelii, descărcări electrice, averse torențiale și grindină. În intervale scurte de timp, cantitățile de apă vor fi de 20...25 l/mp și izolat de peste 30 l/mp. Manifestări de instabilitate amosferică vor fi izolat și în restul Munteniei, al Moldovei și în sud-estul Transilvaniei.”

**MESAJ 2: informare meteorologică pentru data de 02.08.2023, vizând disconfort termic ridicat și caniculă: „**în Câmpia Română, Lunca Dunării și Podișul Dobrogei, disconfortul termic va fi ridicat, indicele temperatură-umezeală (ITU) va atinge și depăși ușor pragul critic de 80 de unități, iar pe alocuri va fi caniculă. Temperaturile maxime vor fi cuprinse între 31 și 36 de grade.”

**MESAJ 3: COD GALBEN pentru data de 03.08.2023, vizând val de căldură, caniculă și disconfort termic ridicat:** „joi, valul de căldură se va extinde în vestul, sudul și sud-estul țării, unde va fi caniculă, disconfort termic ridicat, iar indicele temperatură-umezeală (ITU) va depăși pragul critic de 80 de unități. Temperaturile maxime se vor situa în general între 33 și 37 de grade, iar cele minime între 18 și 25 de grade. Vineri, valul de căldură se va extinde și intensifica în toată țara.”

Această atenţionare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-c*ă*tre prefecturile judeţelor:* ***BRĂILA, BUZĂU, CONSTANŢA, DÂMBOVIŢA, IALOMIŢA, PRAHOVA şi TULCEA***(7 prefecturi) *–* ***COD GALBEN*** (mesaj 1)*;*

*-c*ă*tre prefecturile judeţelor:* ***ARGEŞ, BRĂILA, BUZĂU, CĂLĂRAŞI, CONSTANŢA, DÂMBOVIŢA, DOLJ, GIURGIU, IALOMIŢA, ILFOV, MEHEDINŢI, OLT, PRAHOVA, TELEORMAN, VÂLCEA şi Municipiul BUCUREŞTI*** (16 prefecturi)***- informare meteorologică*** (mesaj 2)**;**

*-c*ă*tre prefecturile judeţelor:* ***ALBA, ARAD, ARGEŞ, BIHOR, BRĂILA, BUZĂU, CARAŞ-SEVERIN, CĂLĂRAŞI, CONSTANŢA, DÂMBOVIŢA, DOLJ, GALAŢI, GIURGIU, GORJ, HUNEDOARA, IALOMIŢA, ILFOV, MEHEDINŢI, OLT, PRAHOVA, TELEORMAN, TIMIŞ, TULCEA, VÂLCEA, VRANCEA şi Municipiul BUCUREŞTI*** (26 de prefecturi)**-*COD GALBEN*** (mesaj 3).

**În ţară,** în regiunile sud-estice, valorile termice au fost în creștere, astfel că vremea a fost călduroasă, cu disconfort ridicat, iar în sudul, centrul și estul Munteniei și în vestul Dobrogei local a fost caniculă și indicele temperatură-umezeală (ITU) a atins și a depășit pragul critic de 80 de unități. În restul țării, vremea s-a răcorit, dar în marea lor majoritate temperaturile au fost apropiate de normele perioadei. Începând din orele amiezii, instabilitatea atmosferică s-a accentuat și au fost averse, frecvente descărcări electrice și intensificări ale vântului în zona Carpaților Meridionali și de Curbură și în zonele submontane și perimontane aferente, apoi în estul Munteniei, sudul Moldovei și nordul Dobrogei; ploile au fost pe alocuri torențiale, înregistrându-se în timp foarte scurt peste 15...25 /mp și izolat peste 35...40 l/mp, au fost căderi de grindină, confirmate din datele rețelei hidro pentru județele Brașov, Buzău și Prahova și -cu precădere în Bărăgan- rafalele au atins 55...65 km/h și au fost vijelii (consemnate și de stații meteo din județele Brăila și Ialomița). Înnorări temporare, ploi (pe spații mici moderate cantitativ) și izolat oraje au fost mai ales în prima parte a zilei local și în sud-vest, centru și nord-nord-est, apoi cerul s-a degajat treptat în toate regiunile. Intensificări locale ale vântului au fost temporar și pe crestele montane, îndeosebi în nordul Carpaților Orientali (cu până la 70 km/h), precum și pe litoral, cu viteze de 40...45 km/h. Temperaturile maxime s-au încadrat între 22 de grade la Joseni și Miercurea Ciuc și 36 de grade la Fetești, Medgidia și București-Filaret, iar la ora 6 se înregistrau valori termice între 8 grade la Miercurea Ciuc și 23 de grade la Sulina. În a doua parte a nopții, pe arii restrânse în nordul Dobrogei și în depresiunile din estul Transilvaniei a fost ceață.

**Observaţie:** în intervalul de diagnoză au fost în vigoare 20 mesaje de alertă privind fenomene meteorologice periculoase imediate, respectiv 7 avertizări cod portocaliu (5 emise de către CNPM București pentru Muntenia, 1 de către SRPV Sibiu, 1 de către SRPV Constanța) și 13 atenționări cod galben (4 emise de către CNPM București pentru Muntenia, 4 de către SRPV Sibiu, 2 de către SRPV Craiova, 2 de către SRPV Bacău, 1 de către SRPV Constanța).

**La Bucureşti** vremea a devenit caniculară, cu disconfort termic ridicat; temperatura maximă a fost de 34 de grade la Afumați, 35 de grade la stația meteo Băneasa și 36 de grade la Filaret, iar indicele temperatură-umezeală (ITU) a depășit pragul critic de 80 de unități. Cerul a fost variabil spre senin, trecător cu înnorări la începutul intervalului și din nou spre seară și vântul a suflat slab și moderat. La ora 6 se înregistrau 16 grade la Băneasa și 18 grade la Afumați și la Filaret.

**3. Prognoza meteorologică în intervalul 03.08.2023, ora 09.00–04.08.2023, ora 9.00**

**În ţară** valul de căldură se va extinde în regiunile vestice, sudice și sud-estice, unde pe arii relativ extinse va fi caniculă și disconfort termic ridicat, iar indicele temperatură-umezeală (ITU) va depăși pragul critic de 80 de unități. În restul teritoriului vremea va fi călduroasă. Temperaturile maximele se vor încadra între 28 de grade în nordul litoralului și 38 de grade în Lunca Dunării, iar minimele între 15 și 25 de grade, mai coborâte în estul Transilvaniei, spre 11 grade. Cerul va fi variabil în nord-vestul țării și la munte, unde izolat seara și noaptea vor fi posibile averse slabe și descărcări electrice și mai mult senin în rest. Vântul va sufla slab și la moderat, cu intensificări izolate.

**La Bucureşti** va fi caniculă și disconfort termic ridicat, indicele temperatură-umezeală (ITU) urmând să depășească ușor pragul critic de 80 de unități. Temperatura maximă va fi de 35...37 de grade, iar cea minimă de 19...22 de grade. Cerul va fi mai mult senin și vântul în general slab.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în intervalul 28.07-01.08.2023 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**